**Kisvárdai Bessenyei György Gimnázium és Kollégium**

**4600 Kisvárda, Iskola tér 2.**

**OM: 033648**

**A tankönyvellátás helyi rendje**

**Elfogadva: 2014. június 17.**

**Hatályba lépés ideje: 2014. szeptember 1.**

**I. Jogszabályi háttér**

* A nemzeti köznevelésről szóló 2011. évi CXC. törvény
* A nemzeti köznevelés tankönyvellátásáról szóló 2013. évi CCXXXII. törvény
* A tankönyvvé, pedagógus-kézikönyvvé nyilvánítás, a tankönyvtámogatás, valamint az iskolai tankönyvellátás rendjéről 17/2014. (III. 12.) EMMI rendelet

**II. A tankönyvellátás rendje**

Az iskola minden év június 10-éig köteles felmérni, hány tanulónak kell vagy lehet biztosítani a tankönyvellátást az iskolai könyvtárból történő tankönyvkölcsönzés útján, hányan kívánnak használt tankönyvet igénybe venni vagy új tankönyvet vásárolni.

A felméréssel egyidejűleg tájékoztatást kell adni arról, hogy az iskola, az iskola fenntartója vagy működtetője, illetve más támogató kíván-e biztosítani bármely további tankönyv-támogatási kedvezményt. Az iskolába belépő új osztályok tanulói esetében a felmérést a beiratkozás napjáig kell elvégezni.

Az iskola igazgatója 17/2014. (III. 12.) EMMI rendelet 26. § 5) pontja alapján a felmérés eredményéről június 15-ig tájékoztatja a nevelőtestületet, a szülői szervezetet, az iskolai diákönkormányzatot és az iskola fenntartóját, és kikéri véleményüket a tankönyvellátás rendjének meghatározásához. A véleményezésre jogosultak véleménye alapján minden év június 17-ig meghatározza az iskolai tankönyvellátás rendjét, és erről a szokásos módon tájékoztatja a szülőt vagy a nagykorú cselekvőképes tanulót, továbbá a fenntartót.

**III. Állami tankönyvterjesztés**

A tankönyvtörvény 2011 novemberében történt módosítása létrehozta és a 2013/2014-es tanévtől kezdődően bevezette az állami tankönyvforgalmazás újrendszerét. Az országos tankönyvellátást az állam a Könyvtárellátó Kiemelten Közhasznú Nonprofit Kft.-n (Könyvtárellátón) keresztül látja el. A tankönyvrendelést a tankönyvrendelet hatálybalépésétől kezdve az iskola elsősorban a Könyvtárellátó által működtetett elektronikus információs rendszer alkalmazásával a Könyvtárellátónak küldi meg.

**IV. Iskolán belüli tankönyvellátási feladatok**

A jelenlegi gyakorlatnak megfelelően az iskolán belüli tankönyvellátás megszervezése és lebonyolítása az iskola feladata és felelőssége.

Az iskola – a helyben szokásos módon – közzéteszi a normatív kedvezményre jogosultság feltételeit, az ezeken túli további kedvezmények körét, feltételeit, az igényjogosultság igazolásának formáját és az igénylés elbírálásának elveit.

Ingyenes tankönyvellátást a normatív kedvezményre jogosultak számára a gimnázium

* tankönyvkölcsönzéssel
* használt tankönyvek biztosításával
* az állami normatíva felhasználásával biztosítja.

Kedvezményes tankönyvellátásra a 9-13. évfolyamokon rászorultsági alapon azok a tanulók jogosultak, akiknek szülei normatív kedvezmény iránti igényt nyújtanak be. A normatív kedvezményre való jogosultságot igazolni szükséges.

**Normatív kedvezményre jogosult:**

|  |  |
| --- | --- |
| **Jogosultság:** | **Szükséges igazolás:** |
| 1. Tartósan beteg tanuló | A betegség megállapításáról szóló szakorvosi igazolás vagy emelt összegű családi pótlék igazolása. |
| 2. Szakértői bizottság szakértői véleménye alapján mozgásszervi, érzékszervi, értelmi vagy beszédfogyatékos, több fogyatékosság együttes előfordulása esetén halmozottan fogyatékos, autizmus spektrum zavarral vagy egyéb pszichés fejlődési zavarral (súlyos tanulási, figyelem- vagy magatartásszabályozási zavarral) küzd. | A betegség megállapításáról szóló szakorvosi igazolás vagy emelt összegű családi pótlék igazolása. |
| 3. Három vagy több kiskorú, vagy eltartott gyermeket nevelő családban élő tanuló | Családi pótlék igazolása (bérjegyzék, lakossági folyószámla-kivonat, postai igazolószelvény) vagy igazolás a területileg illetékes jegyzőtől/munkáltatótól. |
| 4. Nagykorú és saját jogán iskoláztatási támogatásra jogosult | Igazolás a Magyar Államkincstártól |
| 5. Rendszeres gyermekvédelmi kedvezményben részesül | Rendszeres gyermekvédelmi kedvezményről szóló határozat vagy igazolás az illetékes jegyzőtől. |

A tankönyvrendelet 32. § (1) bekezdése szerint a tankönyvrendelés elkészítésével egyidejűleg az iskolai tankönyvellátás helyi rendjében az iskola igazgatójának meg kell nevezni a tankönyvfelelőst, annak feladatait, az iskolai tankönyvellátás során elvégzésre kerülő munka ellenértéke elismerésének elveit.

Az iskola a tankönyveket a Könyvtárellátótól a tanulók részére megbízásból értékesítésre átveszi, majd a tankönyvfelelős részt vesz a tankönyvellátással kapcsolatos iskolai helyi feladatok ellátásában. Az iskola számára a Könyvtárellátó az iskolai helyi feladatok ellátásának elősegítése érdekében díjazást fizet.

**V. A tanév folyamán elvégzendő feladatok és határidők**

A tankönyvtörvény és a tankönyvrendelet új szabályozása alapján módosult a tankönyvrendelés határideje:

* **a tankönyvrendelés határideje:** **április utolsó munkanapja.**
* **a tankönyvrendelés módosításának határideje:** **június 30-a.**
* **a pótrendelés határideje**: **szeptember 5-e.**

**1.** A normatív kedvezmény iránti igényt a tankönyvrendelet 5. mellékletében meghatározott igénylőlapon lehet benyújtani. Az igénylőlap benyújtásával egyidejűleg be kell mutatni a normatív kedvezményre való jogosultságot igazoló iratokat vagy az 5. melléklet szerinti igénylőlapon nyilatkozni kell a normatív kedvezményre való jogosultság későbbi időpontban történő igazolásáról. A jogosultságot igazoló okiratot a tankönyvfelelős ellenőrzi, a bemutatás tényét rávezeti az igénylőlapra.

**Az igénylőlapok benyújtásának határideje: január 10.**

Az iskolába belépő új osztályok tanulói esetében a felmérést a beiratkozás napjáig kell elvégezni.

**2**. A tankönyvigények összeállításánál alapvető elv az adott tantárgy magas szintű szakmai oktatásának elősegítése. Az iskola a szakmai munkaközösségek, a szaktanárok javaslatai alapján évfolyamonkénti bontásban állítja össze a tankönyvigényeket. A tankönyveket a hivatalos tankönyvjegyzéken, valamint az Oktatási Hivatal által közzétett Javasolt tankönyvlistán lévő tankönyvek közül választják ki.

Az iskola igazgatója a Nemzeti alaptanterv felmenő rendszerű bevezetésével érintett iskolai évfolyamokon bármely tantárgyhoz, műveltségi területhez csak olyan tankönyvet rendelhet az  iskolai tankönyvrendelés keretei között, amelyiknek a tankönyvvé nyilvánítása a kerettantervi rendelet kihirdetését követően történt, feltéve, hogy az adott tantárgyhoz, műveltségi területhez a kerettantervi rendelet alapján került kiadásra vagy jóváhagyásra kerettanterv, továbbá szerepel ilyen tankönyv a hivatalos tankönyvjegyzéke.

**A tankönyvlista elkészítésének határideje**: **március 30.**

**3.** Az iskola a következő tanévre vonatkozóan elkészített tankönyvekről szóló listát és rendelőlapot (a tankönyvek kiadóját, raktári számát, címét, szerzőjét) a tanulók részére átadja. A szülő a rendelés során nyilatkozhat arról, hogy gyermeke részére az összes tankönyvet meg kívánja-e vásárolni, vagy egyes tankönyvek biztosítását más módon, kívánja megoldani.

**Az aláírt tankönyvrendelő lapok benyújtásának határideje: április 10.**

Az iskolába belépő új osztályok tanulói esetében a tankönyvrendelést a beiratkozás napjáig kell elvégezni. Lehetőség szerint, a gimnáziumba felvett tanulók számára a felvételi értesítésekkel együtt az iskola megküldi a normatív kedvezmény igénybevételéhez szükséges igénylőlapot és a tankönyvlistát.

**4.** A tanulói tankönyvrendeléseket és a könyvtári állomány számára beszerzendő tankönyveket az iskola a Könyvtárellátón keresztül rendeli meg.

**A tankönyvrendelés elkészítése: április utolsó munkanapja.**

**5.** A tankönyvek rendelésével kapcsolatos módosítás az iskola által rendelt tankönyvek számát tekintve legfeljebb 15%-ban térhet el az eredeti rendeléstől. Módosításra és pótrendelésre akkor kerülhet sor, ha a módosítás oka

* az osztálylétszám változása, vagy
* az, hogy az  adott tanévi tankönyvjegyzék az  (1)  bekezdés a)  pontjában fogalt határidőt követően újabb tankönyvvel, pedagógus-kézikönyvvel egészült ki, és az  iskola a  fenntartója engedélyével ezek közül választott.

**A rendelések módosításának (valamint a normatív kedvezményben részesülők feltüntetésének) határideje: június 30.**

**6.** Az  iskola az  iskolában alkalmazott és az  adott tantárgyhoz kifejlesztett, továbbá a tankönyvjegyzéken lévő pedagógus-kézikönyvek beszerzésére vonatkozó igényeit pedagógus-kézikönyvenként összesítve meghatározza, és a pedagóguskézikönyv-ellátással kapcsolatos rendelését – amely bármely iskola esetén legfeljebb kettő, adott köznevelési tankönyvhöz fejlesztett pedagógus-kézikönyv lehet – a  tankönyvrendelés módosításának határidejéig megküldi a  Könyvtárellátó részére. A  kiadó a pedagógus-kézikönyveket térítésmentesen átadja a  Könyvtárellátó részére, amely azokat az  iskolák részére továbbítja.

A kísérleti tankönyvek, valamint az Apáczai Kiadó és a Nemzedékek Tudása Tankönyvkiadó kiadványai esetében az állam vállalja azingyenes tanári példányok biztosítását. A két kiadó tanári példányait a példányszám 5%-ának arányában a KELLO automatikusan kiszállítja. Más tankönyvkiadók esetén a tanári példányok rendelésére a könyvtár fejlesztése keretében van lehetőség. Ezeket a megrendeléseket a könyvtári szintű megrendelés keretében intézhetik az iskolák a tankönyvtámogatás terhére.

**Az ingyenes pedagógus-kézikönyvekre vonatkozó igény leadási határideje: június 30.**

**7. A kiszállított tankönyvek átvételének időpontja: augusztus**

**8 Tankönyvek pótrendelésének határideje: szeptember 5.**

**9. Tankönyvek visszáruzásának határideje: szeptember 15.**

**VI. A tankönyvellátásban közreműködők**

**Az igazgató felelős**

* a tankönyvellátás megszervezéséért,
* a tankönyvellátás helyi rendjének kialakításáért,
* a tankönyvfelelős megbízásáért,
* az illetékes szervezetek véleményének beszerzéséért.

**A tankönyvfelelős**

* kapcsolatot tart a tankönyvellátás megszervezésében résztvevő személyekkel (igazgató, osztályfőnökök, munkaközösség-vezetők, szaktanárok, szülők, tanulók) és a Könyvtárellátóval,
* elvégzi a munkaközösségek által leadott tankönyvigények összesítését
* dokumentálja és összesíti a normatív kedvezményekre való jogosultságot,
* lebonyolítja a tankönyvrendelést, pótrendelést
* átveszi és kiosztja a tankönyveket,
* gondoskodik a reklamációk intézéséről és a visszáruzásról,
* a tanév során biztosítja – a jogszabályoknak megfelelően – az alkalmazott tankönyvek beszerzésének lehetőségét.

Tankönyvfelelős: Molnár Tímea

A nemzeti köznevelés tankönyvellátásról szóló 2013. évi CCXXXII. törvény szerint a tankönyvfelelőst munkájáért díjazás illeti meg, amelynek forrása a KELLO által a központon keresztül az iskolának biztosított díjazás.

**A könyvtáros**

* felméri a könyvtári állományban lévő kölcsönözhető tankönyvek számát,
* bevételezi a könyvtár számára megrendelt tankönyveket és pedagógus-kézikönyveket,
* gondoskodik a tanulói igényeknek megfelelően a könyvtárból kölcsönözhető tankönyvek kiadásáról és begyűjtéséről.

Kisvárda, 2014. június 17.

Bíró Gábor

 igazgató

A 2014. június 17-én tartott értekezleten a tankönyvellátás rendjét a tantestület egyhangúlag, ellenszavazat és tartózkodás nélkül elfogadta.

Kisvárda, 2014. június 17.

………………………………

 a tantestület képviseletében

**Melléklet**

**A tankönyvrendelés és -ellátás feladatai, azok határideje, felelősei**

|  |  |  |
| --- | --- | --- |
| **Feladat** | **Határidő** | **Felelős** |
| A normatív kedvezmény igénybevételéhez szükséges igénylőlapok kiadása. | december | tankönyvfelelős, osztályfőnök |
| A normatív kedvezmény igénybevételéhez szükséges igénylőlapok összegyűjtése. | január 10. | tankönyvfelelős, osztályfőnökök |
| A munkaközösségek tankönyvigényeinek felmérése,iskolai tankönyvlista elkészítése. | március 15. | tankönyvfelelős, munkaközösség-vezetők |
| Tanulói tankönyvrendelő lapok leadása, tanulói adatok aktualizálása. | március 30. | tankönyvfelelős,osztályfőnökök |
| Könyvtári állományban lévő, kölcsönözhető tankönyvek számának felmérése. | április 15. | könyvtáros |
| Tanulói tankönyvigények összesítése (rendelés, kölcsönzés). | április 15. | tankönyvfelelős |
| Tankönyvrendelés továbbítása a KELLO felé. | április 30. | tankönyvfelelős |
| A tankönyvellátás rendjének szabályozása, egyeztetés a tantestülettel, szülői szervezettel, diákönkormányzattal, fenntartóval. | június 15.  | igazgató munkaközösségek  |
| Tankönyvellátás rendjének elkészítése, módosítása | június 17. | igazgató  |
| Belépő osztályok tanulóival kapcsolatos felmérések: jogosultság, rendelés, módosítás. | június vége | tankönyvfelelős |
| Tankönyvrendelés módosítása, pedagógus-kézikönyvek rendelése. | június 30. | tankönyvfelelős,munkaközösségek |
| Kikölcsönzött tankönyvek begyűjtése. | június 30. | könyvtáros |
| KELLO által kiszállított tankönyvcsomagok átvétele. | augusztus | tankönyvfelelős |
| Tankönyvek könyvtári állományba vétele. | augusztus | könyvtár |
| Tankönyvek kiosztása. | szeptember (első tanítási nap) | tankönyvfelelős,osztályfőnökök |
| Pótrendelés leadása | szeptember 5. | tankönyvfelelős |
| Visszáruzás | szeptember 15. | tankönyvfelelős |